KOMISSION ASETUS (EY) N:o 2676/94,
annettu 3 päivänä marraskuuta 1994,
yhteisön Puolan tasavallan, Unkarin tasavallan sekä entisen T Osekin ja Slovakian liittotasavallan kanssa tekemien väliaikaisten sopimusten mukaisen järjestelmän yksityiskohtaisista soveltamissäännöistä sianliha-alalla annetun asetuksen (ETY) N:o 2698/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisöjen ja niiden jäsenvaltioiden sekä Unkarin tasavallan assosioinnista tehdyn Eurooppa-sopimuksen soveltamista koskevista eräistä yksityiskohtaisista säännöistä 13 päivänä joulukuuta 1993 annetun neuvoston asetuksen (EY) N:o 3491/93(1) ja erityisesti sen 1 artiklan,
sekä katsoo, että
Euroopan yhteisöjen ja niiden jäsenvaltioiden sekä Unkarin tasavallan assosioinnista tehty Eurooppa-sopimus(2) allekirjoitettiin Brysselissä 16 päivänä joulukuuta 1991,
Euroopan yhteisön ja Unkarin tasavallan kirjeenvaihtona tehdyn ja 26 päivänä lokakuuta 1994 allekirjoitetun sopimuksen seurauksena Eurooppa-sopimuksen liitteitä VIIIa, IXb ja Xb on muutettu; tämä vuoksi on tarpeen muuttaa komission asetuksen (ETY) N:o 2698/93(3) liitteessä I olevan A I kohdan ryhmää 2,
tuontitodistukset käytettävissä oleville määrille 1 päivän heinäkuuta ja 31 päivän joulukuuta 1994 väliseksi ajaksi on jo annettu asetuksen (ETY) N:o 2698/93 perusteella; sen varmistamiseksi, että uusiin säännöksiin siirtyminen sujuu tasapainoisesti ja erityisesti että kyseisiin todistuksiin sisältyvät, 1 päivästä marraskuuta 1994 alkaen tuodut määrät pääsevät osalliseksi tuontimaksun alennuksen korotuksesta 60 prosenttiin, olisi säädettävä liikaa maksettujen määrien palauttamisesta, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2698/93 liitteessä I oleva A I kohta tämän asetuksen liitteellä.
2 artikla
Liitteessä I olevassa A I kohdassa tarkoitettuihin ryhmiin 1, 2 ja 3 kuuluvien ja 1 päivän marraskuuta 1994 jälkeen asetuksen (ETY) N:o 2698/93 2 artiklan mukaisesti annetuilla tuontitodistuksilla ja 50 prosenttia alennetulla tuontimaksulla tuotujen tuotteiden osalta kyseisille toimijoille on palautettava liikaa maksetut määrät.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä marraskuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä marraskuuta 1994.